Komisijos reglamentas (EB) Nr. 1795/2003
2003 m. spalio 13 d.
iš dalies pakeičianti Tarybos reglamento (EB) Nr. 1493/1999 VI priedą dėl rūšinių vynų, pagamintų konkrečiuose regionuose
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 806/2003 [2], ypač į jo 58 straipsnį,
kadangi:
(1) Reglamento (EB) Nr. 1493/1999 VI.D.1 priede numatyta, kad rūšiniai vynai pkr gali būti gaminami tik iš tų vynuogių veislių, kurios yra išvardytos auginančios valstybės narės sąraše, ir nuimtų konkrečiame regione.
(2) Vis dėlto, to priedo D.2 punkte numatyta, kad iki ne vėliau kaip iki 2003 m. rugpjūčio 31 d. taikant tradicinį metodą, reglamentuojamą konkrečiomis gaminančios valstybės narės nuostatomis, ta valstybė narė tam tikromis sąlygomis, suteikdama specialius leidimus ir vykdydama reikiamą kontrolę, gali leisti, kad rūšinis putojantis vynas pkr būtų gaminamas į pagrindinį produktą, iš kurio gaminamas vynas, pridedant vieno ar daugiau vyno sektoriaus produktų, kurie neturi konkretaus regiono, kurio pavadinimas nurodomas ženklinant vyną, kilmės statuso.
(3) Italija šią leidžiančią nukrypti nuostatą taiko "Conegliano-Valdobbiadene" ir "Montello e Colli Asolani" rūšiniams putojantiems vynams pkr. Kadangi ši leidžianti nukrypti nuostata galioja iki 2003 m. rugpjūčio 31 d. ir vyno gamintojai patvirtino, kad jiems būtina ribotam laikui pratęsti šią leidžiančią nukrypti nuostatą, kad būtų galima padaryti reikiamus tradicinio šių vynų gamybos metodo struktūrinius pritaikymus, ši leidžianti nukrypti nuostata turėtų būti pratęsta iki 2005 m. rugpjūčio 31 d.
(4) Atitinkamai reikėtų iš dalies pakeisti Reglamentą (EB) Nr. 1493/1999.
(5) Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1493/1999 VI.D.2 priedo pirmoji pastraipa pakeičiama taip:
"Kaip išimtis 1 dalies a punktui, taikant tradicinį metodą, reglamentuojamą konkrečiomis gaminančios valstybės narės nuostatomis, ta valstybė narė ne vėliau kaip iki 2005 m. rugpjūčio 31 d. suteikdama specialius leidimus ir vykdydama reikiamą kontrolę, gali leisti, kad rūšinis putojantis vynas pkr būtų gaminamas į pagrindinį produktą, iš kurio gaminamas vynas, pridedant vieno ar daugiau vyno sektoriaus produktų, kurie neturi konkretaus regiono, kurio pavadinimas nurodomas ženklinant vyną, kilmės statuso, jei:"
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2003 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. spalio 13 d.